CELEX: C2007/297/41
Language: da
Date: 2007-12-08 00:00:00
Title: Sag C-447/07: Sag anlagt den 1. oktober 2007 — Kommissionen for De Europæiske Fællesskaber mod Den Italienske Republik

8.12.2007   
            
            
               DA
            
            
               Den Europæiske Unions Tidende
            
            
               C 297/25
            
         Sag anlagt den 1. oktober 2007 — Kommissionen for De Europæiske Fællesskaber mod Den Italienske Republik
   (Sag C-447/07)
   (2007/C 297/41)
   Processprog: italiensk
   Parter
   
      Sagsøger: Kommissionen for De Europæiske Fællesskaber (ved G. Rozet og L. Pignataro-Nolin, som befuldmægtigede)
   
      Sagsøgt: Den Italienske Republik
   Sagsøgerens påstande
   
               —
            
            
               Det fastslås, at Den Italienske Republik har tilsidesat sine forpligtelser i henhold til artikel 39 EF ved i sin nationale lovgivning at fastsætte krav om italiensk statsborgerskab for at kunne gøre tjeneste som kaptajn og styrmand (overstyrmand) på skibe, der sejler under italiensk flag.
            
         
               —
            
            
               Den Italienske Republik tilpligtes at betale sagens omkostninger.
            
         Søgsmålsgrunde og væsentligste argumenter
   Kommissionen gør gældende, at den italienske lovgivning, idet den fastsætter krav om italiensk statsborgerskab for at kunne gøre tjeneste som kaptajn og overstyrmand på alle skibe, der sejler under italiensk flag, er i strid med artikel 39 EF, der indfører princippet om arbejdskraftens frie bevægelighed, således som fortolket af Domstolen.
   I to sager, der vedrørte henholdsvis stillingen som kaptajn og overstyrmand på handelsskibe, der sejlede under spansk flag (sag C-405/01), og stillingen som kaptajn inden for »mindre havfiskeri« (Kleine Seeschifffahrt), i den pågældende sag fiskerfartøjer inden for mindre havfiskeri, der sejlede under tysk flag (sag C-47/02), præciserede Domstolen i dom af 30. september 2003 fortolkningen af artikel 39 EF.
   Kommissionen har anført, at de italienske myndigheder ikke har fremført argumenter i det foreliggende tilfælde, der adskiller sig fra dem, den i sin tid fremførte i sag C-405/01, som Den Italienske Republik intervenerede i, og som de franske myndigheder gjorde gældende i sag C-47/02. Disse argumenter blev tilbagevist af Domstolen i dom af 30. september 2003.
   Kommissionen har begrænset sig til at påpege, at de italienske myndigheder i deres svar på den begrundede udtalelse af 22. maj 2007 ikke bestred traktatbruddet. De angav derimod, at de havde til hensigt at afskaffe kravet om italienske statsborgerskab for at kunne gøre tjeneste som skibsfører og overstyrmand, og gav tilsagn om at meddele Kommissionen det eventuelle resultat af konsultationen mellem de pågældende ministerier.
   Kommissionen har ikke modtaget nogen meddelelse om tidsplanen for ændring af den italienske lovgivning. Den gør derfor gældende, at den italienske lovgivning, som indeholder krav om italiensk statsborgerskab for at kunne gøre tjeneste som kaptajn og overstyrmand på alle skibe, der sejler under dens flag, er i strid med artikel 39 EF, der indfører princippet om arbejdskraftens frie bevægelighed, således som fortolket af Domstolen.